ทอแมส ฟรังก์

ทอแมส ฟรังก์ (เกิด 9 ตุลาคม ค.ศ. 1973) เป็นผู้จัดการทีมฟุตบอลชาวเดนมาร์ก เขาเคยเป็นนักฟุตบอลสมัครเล่น โดยล่าสุดเขาเป็นหัวหน้าผู้ฝึกสอนของทอตนัมฮอตสเปอร์ ในพรีเมียร์ลีก

เขาทำงานเป็นผู้ฝึกสอนของทีมชาติเดนมาร์กชุดเยาวชนหลายรุ่นอายุเป็นระยะเวลา 18 ปี ก่อนที่เข้ารับตำแหน่งผู้จัดการทีมของสโมสรบรอนด์บี้ ใน ค.ศ. 2013 ต่อมาใน ค.ศ. 2016 เขาย้ายไปเป็นผู้ช่วยผู้ฝึกสอนที่เบรนต์ฟอร์ด ก่อนที่จะเลื่อนตำแหน่งขึ้นเป็นหัวหน้าผู้ฝึกสอนในเดือนตุลาคม ค.ศ. 2018

 ชีวิตส่วนตัว 
ฟรังก์จบการศึกษาระดับปริญญาตรีสาขาพลศึกษาจากสถาบันวิทยาศาสตร์การกีฬาโคเปนเฮเกนใน ค.ศ. 1999 และได้ศึกษาจิตวิทยาการกีฬาและความเป็นผู้นำด้านการฝึกสอนที่สถาบันเดียวกันระหว่าง ค.ศ. 2002 ถึง 2005 เขาเคยสอนที่วิทยาลัย Ishøj ใน ค.ศ. 2004 เขาเคยอาศัยที่ Hvidovre ก่อนที่จะย้ายไปลอนดอนในเดือนธันวาคม ค.ศ. 2016

 เกียรติประวัติ 
 เบรนต์ฟอร์ด 
 อีเอฟแอลแชมเปียนชิป เพลย์ออฟ: 2021
 ทอตนัมฮอตสเปอร์ 
ยูฟ่าซูเปอร์คัพ รองชนะเลิศ: 2025

 รางวัลส่วนตัว 
 ผู้จัดการทีมยอดเยี่ยมแห่งปีของลอนดอนฟุตบอลอะวอร์ด: 2020
 ผู้ฝึกสอนยอดเยี่ยมแห่งปีของสมาคมฟุตบอลเดนมาร์ก: 2020
 ผู้จัดการทีมยอดเยี่ยมประจำเดือนของอีเอฟแอลแชมเปียนชิป: มิถุนายน 2020, ธันวาคม 2020

 อ้างอิง 

 แหล่งข้อมูลอื่น 

 Thomas Frank  at brentfordfc.com

หมวดหมู่:นักฟุตบอลชาวเดนมาร์ก
หมวดหมู่:กองกลางฟุตบอล
หมวดหมู่:ผู้จัดการทีมฟุตบอลชาวเดนมาร์ก
หมวดหมู่:ผู้จัดการทีมสโมสรฟุตบอลเบรนต์ฟอร์ด
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลทอตนัมฮอตสเปอร์